รายงานการประชุมสภาเทศบาลเมืองตากใบ   
สมัยสามัญ สมัยที่ 4 ประจำปี ๒๕๖6 ครั้งที่ 2  
วันพุธที่ 27 กันยายน ๒๕๖6 เวลา ๐๙.๓๐ น.   
ณ ห้องประชุมชลธารา สำนักงานเทศบาลเมืองตากใบ

ผู้มาประชุม

|  |  |  |  |  |
| --- | --- | --- | --- | --- |
| ลำดับ | ชื่อตัว - ชื่อสกุล | ตำแหน่ง | ลายมือชื่อ | หมายเหตุ |
| ๑ | นางสาวนูรลีนา ยูนุสวังษา | ประธานสภาเทศบาล | นูรลีนา ยูนุสวังษา |  |
| ๒ | นายดือราแม ตีมะซา | รองประธานสภาเทศบาล | ดือราแม ตีมะซา |  |
| ๓ | นายอาเฟนดี บินปูเต๊ะ | สมาชิกสภาเทศบาล | อาเฟนดี บินปูเต๊ะ |  |
| 4 | นายมะทรามี เจ๊ะเลาะ | สมาชิกสภาเทศบาล | มะทรามี เจ๊ะเลาะ |  |
| 5 | นายมูฮัมหมัดอิมรอนห์ ยะโก๊ะ | สมาชิกสภาเทศบาล | มูฮัมหมัดอิมรอนห์ ยะโก๊ะ |  |
| 6 | นายซะอูรี เจ๊ะบอสู | สมาชิกสภาเทศบาล | ซะอูรี เจ๊ะบอสู |  |
| 7 | นายสุริยา มามุ | สมาชิกสภาเทศบาล | สุริยา มามุ |  |
| 8 | นายกามารูเด็ง มูดอ | สมาชิกสภาเทศบาล | - | ลา |
| 9 | นายมาอุเซ็ง มามะ | สมาชิกสภาเทศบาล | มาอุเซ็ง มามะ |  |
| ๑0 | นายมูหามัดสานีย์ อูเซ็ง | สมาชิกสภาเทศบาล | มูหามัดสานีย์ อูเซ็ง |  |
| ๑1 | นายมะราวี สะนิ | สมาชิกสภาเทศบาล | มะราวี สะนิ |  |
| ๑2 | นายนิอาซูวัน นิมะ | สมาชิกสภาเทศบาล | นิอาซูวัน นิมะ |  |
| ๑3 | นายเดนอัสรี อูเซ็ง | สมาชิกสภาเทศบาล | เดนอัสรี อูเซ็ง |  |
| ๑4 | นายอาลี อายาริฮา | สมาชิกสภาเทศบาล | อาลี อายาริฮา |  |
| ๑5 | นายอาสมัน ดาโอ๊ะ | สมาชิกสภาเทศบาล | อาสมัน ดาโอ๊ะ |  |
| 16 | นายอุสมัน ยะโก๊ะ | สมาชิกสภาเทศบาล | อุสมัน ยะโก๊ะ |  |
| 17 | นายอาเร๊ะ มาน๊ะ | สมาชิกสภาเทศบาล | อาเร๊ะ มาน๊ะ |  |
| 18 | นายจิรยุทธ เจะมุ | สมาชิกสภาเทศบาล | - | ลา |
| 19 | นายคมน์อิชณน์ จันทร์ทอง | เลขานุการสภาเทศบาล | คมน์อิชณน์ จันทร์ทอง |  |

ผู้ร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อตัว - ชื่อสกุล | ตำแหน่ง | ลายมือชื่อ | หมายเหตุ |
| ๑ | นายซันตารา นูซันตารา | นายกเทศมนตรี | ซันตารา นูซันตารา |  |
| ๒ | นายธีรวุฒิ แวยูโซ๊ะ | รองนายกเทศมนตรี | ธีรวุฒิ แวยูโซ๊ะ |  |
| ๓ | นายมะนาเซ มูดอ | รองนายกเทศมนตรี | มะนาเซ มูดอ |  |
| ๔ | นายอับดุลมาน๊ะ แวนาซา | รองนายกเทศมนตรี | อับดุลมาน๊ะ แวนาซา |  |
| ๕ | นายสุทักษ์ ยายอ | เลขานุการนายกเทศมนตรี | สุทักษ์ ยายอ |  |
| ๖ | นายมาฮาเดร์ มะแซ | เลขานุการนายกเทศมนตรี | มาฮาเดร์ มะแซ |  |
| ๗ | นายมาฮามะ สะมะแอ | ที่ปรึกษานายกเทศมนตรี | มาฮามะ สะมะแอ |  |
| 8 | นางสาวเจ๊ะรอบีย๊ะ เจ๊ะเด็ง | รองปลัดเทศบาล | เจ๊ะรอบีย๊ะ เจ๊ะเด็ง |  |
| 9 | นายภิบาล อันทานุวัฒน์ | ผู้อำนวยการกองช่าง | ภิบาล อันทานุวัฒน์ |  |
| 10 | นางสุเพียงพิศ แดงเตี้ย | ผู้อำนวยการกองคลัง | สุเพียงพิศ แดงเตี้ย |  |
| 11 | นายสมประสงค์ วีระวัฒน์ | หัวหน้าสำนักปลัดเทศบาล | สมประสงค์ วีระวัฒน์ |  |
| 12 | นายมัลวาซี ศิริฮาซัน | ผู้อำนวยการกองสาธารณสุขฯ | มัลวาซี ศิริฮาซัน |  |
| 13 | นางปารวี สำเร | ผู้อำนวยการกองการศึกษา | ปารวี สำเร |  |
| 14 | นางสาวฟาริดา หลำเบ็ลส๊ะ | ผู้อำนวยการกองสวัสดิการสังคม | ฟาริดา หลำเบ็ลส๊ะ |  |
| 15 | จ่าเอกวีระพงศ์ ทองคณารักษ์ | นักจัดการงานเทศกิจฯ | วีระพงศ์ ทองคณารักษ์ |  |
| 16 | นายวสันต์ ขวัญสืบ | วิศวกรโยธาชำนาญการพิเศษ | วสันต์ ขวัญสืบ |  |
| 17 | นายมาหะมะเซ็ง อูมา | เจ้าพนักงานธุรการชำนาญงาน | มาหะมะเซ็ง อูมา |  |
| 18 | นางมัลลิกา ชูรักษ์ | หัวหน้าฝ่ายส่งเสริมการศึกษา | มัลลิกา ชูรักษ์ |  |
| 19 | นางซารีนิง เจ๊ะแว | หัวหน้าฝ่ายปกครอง | ซารีนิง เจ๊ะแว |  |
| 20 | นายบุสรอ เจ๊ะแซ | หัวหน้าฝ่ายแผนงานและงบประมาณ | บุสรอ เจ๊ะแซ |  |

ผู้ร่วมประชุม(ต่อ)

|  |  |  |  |  |
| --- | --- | --- | --- | --- |
| ลำดับ | ชื่อตัว - ชื่อสกุล | ตำแหน่ง | ลายมือชื่อ | หมายเหตุ |
| 21 | นางสาวกาญจนา รอฮิม | หัวหน้าฝ่ายอำนวยการ | กาญจนา รอฮิม |  |
| ๒2 | นางนภาพร ภู่ผล | เจ้าพนักงานธุรการชำนาญงาน | นภาพร ภู่ผล |  |

**ระเบียบวาระการประชุม**

**ระเบียบวาระที่ ๑** เรื่อง ที่ประธานแจ้งที่ประชุมทราบ

**ระเบียบวาระที่ ๒** เรื่อง รับรองรายงานการประชุมครั้งที่แล้ว

รับรองรายงานการประชุมสภาเทศบาลเมืองตากใบ สมัยสามัญ สมัยที่ 4 ประจำปี

พ.ศ.2566 ครั้งที่ 1 เมื่อวันที่ 12 กันยายน 2566

**ระเบียบวาระที่ 3** เรื่อง กระทู้ถาม

**ระเบียบวาระที่ 4** เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว

**ระเบียบวาระที่ 5** เรื่อง ที่เสนอใหม่

5.1 ญัตติขออนุมัติโอนเงินงบประมาณรายจ่ายประจำปีงบประมาณ

พ.ศ.2566 ไปตั้งจ่ายเป็นรายการใหม่

5.2 ญัตติขออนุมัติกันเงินงบประมาณรายจ่ายประจำปีงบประมาณ พ.ศ.25๖6

โดยไม่ก่อหนี้ผูกพัน

**ระเบียบวาระที่ 6** เรื่อง อื่นๆ (ถ้ามี)

เมื่อถึงเวลาประชุม ๐๙.๓๐ น. ถือปฏิบัติตามข้อ ๒๕ ของระเบียบกระทรวงมหาดไทยว่าด้วย  
ข้อบังคับการประชุมสภาท้องถิ่นพ.ศ. ๒๕๔๗ แก้ไขเพิ่มเติมถึงฉบับที่ 3 พ.ศ.๒๕65 นายคมน์อิชณน์ จันทร์ทอง  
เลขานุการสภาเทศบาลเมืองตากใบเชิญผู้มาประชุมและผู้เข้าร่วมประชุมเข้าห้องประชุม โดยมีนางสาวนูรลีนา   
ยูนุสวังษา ประธานสภาเทศบาลเมืองตากใบทำหน้าที่ประธานในที่ประชุม

นายคมน์อิชณน์ จันทร์ทอง เรียนท่านประธานสภาเทศบาลเมืองตากใบ ก่อนเข้าระเบียบวาระการ

(เลขานุการสภาเทศบาล) ประชุม ผมขออนุญาตอ่านประกาศเทศบาลเมืองตากใบ เรื่องเรียกประชุมสภาเทศบาล สมัยสามัญ สมัยที่ 4 ประจำปี 2566 ตามมติสภาเทศบาลเมืองตากใบสมัยสามัญ สมัยแรก ประจำปี 2566 ครั้งที่ 1 เมื่อวันที่ 28 กุมภาพันธ์ 2566 ได้กำหนดสมัยประชุมสภาเทศบาล สมัยสามัญ สมัยที่ 4 ประจำปี 2566 ตั้งแต่วันที่ 1 – 30 กันยายน 2566 มีกำหนด 30 วันนั้น ดังนั้น เพื่อถือปฏิบัติตาม ข้อ 22 ของระเบียบกระทรวงมหาดไทยว่าด้วยข้อบังคับการประชุม สภาท้องถิ่น พ.ศ.๒๕๔๗ แก้ไขเพิ่มเติมถึงฉบับที่ 3 พ.ศ.๒๕65 จึงเรียก ประชุมสภาเทศบาลเมืองตากใบ สมัยสามัญ สมัยที่ 4 ประจำปี 2566 ระหว่างวันที่ 1 – 30 กันยายน 2566 ประกาศ ณ วันที่ 28 สิงหาคม 2566 นางสาวนูรลีนา ยูนุสวังษา ประธานสภาเทศบาลเมืองตากใบ

ทั้งนี้ ประธานสภาเทศบาลได้นัดประชุมสภาเทศบาลเมืองตากใบ

สมัยสามัญ สมัยที่ 4 ประจำปี 2566 ครั้งที่ 2 ในวันพุธที่ 27 กันยายน 2566 เวลา 09.30 น. ณ ห้องประชุมชลธารา สำนักงานเทศบาลเมืองตากใบ

บัดนี้ สมาชิกสภาเทศบาลเมืองตากใบได้มาลงชื่อและเข้าร่วมประชุมครบองค์ประชุมแล้ว จึงขอเชิญท่านประธานสภาเทศบาลเมืองตากใบเปิดการประชุมและดำเนินการประชุมตามระเบียบวาระการประชุมครับ

นางสาวนูรลีนา ยูนุสวังษา ขอเปิดประชุมสภาเทศบาลเมืองตากใบ สมัยสามัญ สมัยที่ 4 ประจำปี

(ประธานสภาเทศบาล) 2566 ครั้งที่ 2 ตามระเบียบวาระการประชุม ดังนี้

**ระเบียบวาระที่ 1** **เรื่อง ที่ประธานแจ้งที่ประชุมทราบ**

นางสาวนูรลีนา ยูนุสวังษา ในระเบียบวาระนี้มีเรื่องแจ้งให้ท่านสมาชิกสภาเทศบาลทราบค่ะ

(ประธานสภาเทศบาล) เนื่องจาก นางสุเพียงพิศ แดงเตี้ย ตำแหน่ง ผู้อำนวยการกองคลัง จะเกษียณอายุราชการ โดยพ้นจากราชการกรณีเกษียณอายุราชการ ตั้งแต่วันที่ 1 ตุลาคม 2566 เป็นต้นไป ขอเรียนเชิญท่านผู้อำนวยการกองคลังค่ะ

นางสุเพียงพิศ แดงเตี้ย เรียนท่านประธานสภาเทศบาล สมาชิกสภาเทศบาล และผู้เข้าร่วม

(ผู้อำนวยการกองคลัง) ประชุมทุกท่าน วันนี้ถือเป็นวันสุดท้ายในการประชุมสภาเทศบาลประจำปี 2566 และเป็นวาระที่จะเกษียณอายุราชการ ในโอกาสนี้ขอขอบคุณทุกท่านในสภาแห่งนี้ที่ได้ร่วมงานกันมา ดิฉันเริ่มปฏิบัติงานอยู่เทศบาลเมืองตากใบ ตั้งแต่ปี 2536 นับเป็นเวลาทั้งหมด 30 ปี ซึ่งหากการปฏิบัติงานที่ผ่านมา หากมีข้อผิดพลาดประการใดก็ต้องขออภัยมา ณ ที่นี้ด้วย ขอขอบคุณค่ะ

นางสาวนูรลีนา ยูนุสวังษา ขอขอบคุณผู้อำนวยการกองคลังมากค่ะ วันนี้ก็เป็นวันสุดท้ายของการ

(ประธานสภาเทศบาล) ประชุมสภาเทศบาล สำหรับผู้อำนวยการกองคลังนะคะ ซึ่งได้ปฏิบัติงานร่วมกันมาเป็นเวลานาน ตั้งแต่สมัยสุขาภิบาล และได้ทำประโยชน์ให้กับเทศบาลได้อย่างมากมาย ขอขอบคุณอีกครั้งค่ะ

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติทุกท่าน

(นายกเทศมนตรี) ขอขอบคุณสุเพียงพิศ แดงเตี้ย ผู้อำนวยการกองคลัง สำหรับการทำงานในระยะเวลา 30 ปีที่ผ่านมา ได้ทำงานเพื่อเทศบาลเมืองตากใบมาตลอด และขอขอบคุณแทนประชาชนสำหรับคุณงามความดีที่ ผู้อำนวยการกองคลังได้ทำไว้ครับ และผมขอเรียนท่านสมาชิกสภาได้ทราบว่าก่อนหน้านี้ผมได้ทำหนังสือให้ทางทีมงานและเจ้าหน้าที่ทุกคนต้อนรับท่านร้อยเอกธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ซึ่งเป็นรัฐมนตรีของชาวตากใบ และมีท่าน ส.ส.สัมพันธ์ มะยูโซ๊ะ และ ส.ส.อามินทร์ มะยูโซ๊ะ ร่วมด้วย และทาง ส.ส.ทั้งสองท่านก็ได้ช่วยเรื่องการของบประมาณตามที่เราได้เคยพูดไว้ในสภา และทางผู้บริหารก็จะดำเนินการให้ถ้ามีโอกาส ซึ่งงบประมาณน่าจะไม่ต่ำกว่า 50 ล้าน เราจะปูพื้นหญ้าสนามฟุตบอลใหม่ทั้งหมด ทำลู่วิ่ง และจัดทำรั้วสนามฟุตบอล ซึ่งทาง ผอ.กองช่างได้เสนอว่า จะของบประมาณสำหรับซ่อมหลังคาอัฒจันทร์ และทำโรงยิมพร้อมคูระบายน้ำและเพิ่มเติมระบบใหม่ทั้งหมดครับ

**ระเบียบวาระที่ ๒** **เรื่อง รับรองรายงานการประชุมครั้งที่แล้ว**

นางสาวนูรลีนา ยูนุสวังษา ขอให้ที่ประชุมได้ตรวจรายงานการประชุมที่ได้ส่งให้แล้ว หากมีข้อความ

(ประธานสภาเทศบาล) หรือถ้อยคำใดไม่ถูกต้อง และประสงค์จะแก้ไข ก็ขอให้แจ้งต่อที่ประชุมนะคะ

ที่ประชุม ที่ประชุมได้ตรวจรายงานการประชุมโดยละเอียดถี่ถ้วนแล้ว เห็นว่าถูกต้องจึงได้รับรองรายงานการประชุมสภาเทศบาลเมืองตากใบ สมัยสามัญ สมัยที่ 4 ประจำปี 2566 ครั้งที่ 1 ตามที่เสนอ

**ระเบียบวาระที่ 3** **เรื่อง กระทู้ถาม**

นางสาวนูรลีนา ยูนุสวังษา ในวาระกระทู้ถามท่านสมาชิกสภาได้เสนอกระทู้ถามให้ท่านนายกได้

(ประธานสภาเทศบาล) รับทราบแล้ว ต่อไปขอเชิญท่านสมาชิกสภาที่เสนอกระทู้ได้อภิปรายค่ะ

นายเอเฟนดี บินปูเต๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ กระผมได้รับการร้องเรียนจากผู้ประกอบการในตลาดนัดตาบา เรื่องล็อคเช่าที่เปิดให้ผู้ประกอบการเช่ายังไม่มีไฟฟ้าใช้ เพราะได้หยุดการขายเป็นเวลานาน ทำให้มิเตอร์ไฟถูกตัดไป ต้องอาศัยต่อไฟฟ้าจากร้านข้างเคียง ไม่ทราบว่ามีทางแก้ไขอย่างไรบ้าง และการค้าขายในช่วงนี้ ประชาชนไม่สามารถเข้าออกทางด่านชายแดนได้ ทำให้รายได้ลดลงและไม่มีเงินจ่ายค่าเช่า ซึ่งทางเราได้มีการผ่อนปรนแล้ว ขอบคุณครับ

นายเดนอัสรี อูเซ็ง เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ เรื่องแรกขอแสดงความยินดีกับทีมพายเรือยอกองของเทศบาลที่ได้รองอันดับสาม ผมได้ข้อคิดจากชาวบ้านที่ได้เรียกร้องให้ทางเทศบาลของเราพิจารณาจัดทีมพายเรือของเทศบาลเองเพื่อส่งเข้าแข่งขันชิงถ้วยพระราชทาน ซึ่งอยากให้คนในพื้นที่เทศบาลของเราได้มีส่วนร่วมสร้างชื่อเสียงให้กับเทศบาลเมืองตากใบครับ

นายมาอุเซ็ง มามะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ ผมขอพูดเรื่องของความสะอาดในเขตเทศบาล เขต 2 ชุมชนฮูมอลานัส ดังนี้

1. ถนนสายหลักจากรร.นูรุดดินถึงรร.ตากใบ ไม่ได้ตัดหญ้า ต้นไม้ริมถนน ทำให้เกิดอุบัติเหตุบ่อยครั้ง เพราะมีกิ่งไม้บดบังสายตา

2. สายสนามกีฬาถึงสนามแข่งม้า

3. ถนนสายโรงเรียนบ้านหัวคลองทางไปกูโบว์โต๊ะกา

4. ถนนสายหน้าบ้านมาอุเซ็ง มามะ เป็นบ้านผมเอง

5. ชุมชนท่าแพรกถนนสายสระน้ำแม่ประไพถึงมัสยิดท่าแพรกและเลยไปถึงโรงเรียนอนุบาลสมถวิล

6. ถนนสายโรงพยาบาลตากใบถึงริมคลอง ทุกๆ สายมีทั้งขยะและต้นไม้กีดขวางทางถนน ซึ่งบางครั้งชาวบ้านในพื้นที่ต้องช่วยกันทำความสะอาดเอง และขอชื่นชมเจ้าหน้าที่ ที่ลงพื้นที่ในการเผารังต่อให้กับชาวบ้าน เราจะกำจัดวัชพืชในคูน้ำเพื่อเตรียมรับมือหน้าฝนที่จะมาถึงครับ

นายมูฮัมหมัดอิมรอนห์ ยะโก๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ ผมมีเรื่องเสนอ ดังนี้

1. เมื่อสมัยประชุมครั้งที่แล้วท่าน สท.ซะอูรี เจ๊ะบอสู เคยตั้งกระทู้เรื่องการขุดลอกคูระบายน้ำแถวบ้านรุสลันสะแปอิงหรืออิลันบาบอ ยังไม่ได้ดำเนินการขุดลอก ไม่ทราบว่าติดขัดเรื่องใด

2. การเยี่ยมเยียนผู้ป่วยติดเตียง ยังไม่เคยเห็นผู้บริหารหรือสมาชิกเข้าไปเยี่ยมเยียน อยากให้ดูแลและเยียวยาเกี่ยวกับสิ่งของที่จำเป็น เช่น ผ้าอ้อมผู้ใหญ่

นายอาเร๊ะ มานะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ อยากให้รื้อถอนตลาดเจ๊ะเห เพื่อทำประโยชน์อย่างอื่นเพื่อให้ดีกว่าเดิมครับ เนื่องจากตอนนี้มีร้านค้าขายของเพียงร้านเดียว

นายสุริยา มามุ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ

1. ขอแสดงความยินดีกับท่านนายก ท่านสมาชิกและเจ้าหน้าที่ทุกท่าน ที่เทศบาลจะได้สนามกีฬาใหม่ และขอขอบคุณท่านนายกที่ได้เสนอของบประมาณจากที่ท่านรัฐมนตรีในระหว่างที่ได้มาเยี่ยมเยียน

2. ขอขอบคุณท่านผอ.กองช่างและผอ.กองการศึกษา ที่ได้เข้าไปดำเนินการเกี่ยวกับการรื้อถอนเครื่องเล่นสนามเด็กเล่นที่ชำรุด ซึ่งได้ดำเนินการอย่างรวดเร็ว

3. เพราะเหตุใดไม่มีกล้องวงจรปิดในเขตเทศบาล

4. เรื่องขุดลอกคูระบายน้ำ จะดำเนินการได้เมื่อไหร่ เพราะหากคูน้ำ ไม่ระบาย จะทำให้ส่งกลิ่นเหม็น และในช่วงหน้าฝนทำให้ท่ออุดตันและเกิดน้ำท่วม

5. การเข้าเวรรถรีเฟอร์ จัดระเบียบกันอย่างไร

นางสาวนูรลีนา ยูนุสวังษา ขอขอบคุณท่านสมาชิกสภาคะ ที่ได้เสนอปัญหาตามที่ได้รับการร้องเรียน

(ประธานสภาเทศบาล) ในส่วนนี้เรียนเชิญท่านนายกได้ชี้แจงในข้อซักถามของสมาชิกสภาค่ะ

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติ (นายกเทศมนตรีเมืองตากใบ) ผู้อำนวยการกองทุกกอง และผู้เข้าร่วมประชุมทุกท่านครับ

1. เรื่องล็อคเช่า ทางผู้ที่เกี่ยวข้องจะรีบดำเนินการให้เร็วที่สุดครับ

2. เรื่องเรือกอและ ทางเทศบาลเคยส่งเข้าประกวดเมื่อนานมาแล้วและแพ้การแข่งขัน ทำให้ต้องหยุดไปหลังจากวันนั้น และเมื่อไม่นานมานี้เราได้ซื้อเรือยอกองและได้ตำแหน่งแชมป์ 4 สมัย สำหรับตอนนี้เราก็น่าจะมีความพร้อมสำหรับการสร้างทีมแข่งเรือกอและแล้ว

3. การขุดลอกคูระบายน้ำ ได้วางแผนแล้วว่าจะดำเนินการอย่างไร ส่วนการเยี่ยมผู้ป่วยติดเตียงเราได้ปฏิบัติอยู่แล้ว

4. เรื่องตลาดเจ๊ะเห จะเปลี่ยนแปลงเป็นอย่างอื่นแน่นอน แต่คงต้องรอ

สักระยะว่าจะเปลี่ยนเป็นอะไร

5. ขอขอบคุณสำหรับการชื่นชมในการทำงานของผม

6. เรื่องวงจรปิด ตอนนี้เสียและจะติดตั้งใหม่ แต่คงต้องรองบประมาณและดำเนินการในเรื่องที่เร่งด่วนก่อน สุดท้ายแล้วขอขอบคุณสำหรับกระทู้ถามของท่านสมาชิกทุกท่านครับ

นายคมน์อิชณน์ จันทร์ทอง เรียนท่านประธานสภาเทศบาล สมาชิกสภาเทศบาลผู้ทรงเกียรติ (เลขานุการสภาเทศบาล) อำนวยการกองทุกกอง หัวหน้าฝ่ายและผู้เข้าร่วมประชุมทุกท่านครับ

สำหรับรถรีเฟอร์เราใช้ในหน้าที่หลักคือเพื่อช่วยเหลือกลุ่มเปราะบางหรือด้อยโอกาส เช่น ผู้ป่วยติดเตียง รถรีเฟอร์ของเราจะรับผู้ป่วยฉุกเฉินไม่ได้เนื่องจากเรายังไม่ลงทะเบียน มีระเบียบอยู่ว่าจะต้องได้รับอนุญาตก่อนเท่านั้นถึงจะสามารถรับผู้ป่วยฉุกเฉินได้ ซึ่งถ้าหากมีการเสียชีวิตขึ้นมาทางเทศบาลต้องรับผิดชอบ รถฉุกเฉินในพื้นที่ตอนนี้มีอยู่จำนวน 2 คัน คือของโรงพยาบาลตากใบและของกู้ภัยร่มเมือง ในการจะเข้าร่วมเป็นรถพยาบาลฉุกเฉิน เราต้องมีความพร้อม คือด้านสถานที่ และต้องมีเจ้าหน้าที่เข้าเวร 24 ชั่วโมง เวรละ 4 คน กรณีเกิดเหตุภายในระยะทาง 3 กิโล จำกัดว่าต้องเดินทางไปถึงที่เกิดเหตุภายในกี่นาทีและคนที่จะสามารถไปรับผู้ป่วยได้ต้องผ่านการอบรมการปฐมพยาบาลเบื้องต้นและต้องมีค่าตอบแทนให้ปฏิบัติหน้าที่ครับ

นางสาวนูรลีนา ยูนุสวังษา ขอขอบคุณท่านนายกและท่านปลัดเทศบาลที่ได้ชี้แจงตามที่ท่านสมาชิก

(ประธานสภาเทศบาล) ได้ตั้งกระทู้ถามค่ะ

**ระเบียบวาระที่ 4** **เรื่อง ที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

- ไม่มี –

**พักการประชุมในภาคเช้า เวลา 12.00 น.**

**เริ่มการประชุมในภาคบ่าย เวลา 13.45 น.**

**ระเบียบวาระที่ 5** **เรื่อง ที่เสนอใหม่**

**5.1 ขออนุมัติโอนเงินงบประมาณรายจ่ายประจำปีงบประมาณ พ.ศ.2566 ไปตั้งจ่ายเป็นรายการใหม่**

นางสาวนูรลีนา ยูนุสวังษา ขอเชิญท่านนายกเทศมนตรีค่ะ

(ประธานสภาเทศบาล)

นายซันตารา นูซันตารา  เรียนท่านประธานสภาเทศบาล สมาชิกสภาเทศบาลผู้ทรงเกียรติทุกท่าน

(นายกเทศมนตรี) ญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2566 ไปตั้งจ่ายเป็นรายการใหม่ หลักการเพื่อขออนุมัติโอนเงินงบประมาณรายจ่ายประจำปีงบประมาณ พ.ศ. 2566 ไปตั้งจ่ายเป็นรายการใหม่

กองช่างมีความประสงค์จะโอนงบประมาณ ไปตั้งจ่ายเป็นรายการใหม่ ดังนี้

1. โอนไปตั้งจ่ายเป็นรายการใหม่ ในแผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบลงทุน หมวดค่าครุภัณฑ์ ประเภทครุภัณฑ์สนาม ค่าจัดซื้อเครื่องเล่นสนาม สำหรับติดตั้งบริเวณสวนสาธารณะสะพานคอยร้อยปี จำนวน 3 ชุด และบริเวณสนามกีฬาเทศบาลเมืองตากใบ จำนวน 2 ชุด เป็นเงิน 845,000 บาท

โดยโอนลด จากแผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้างถนน คสล.พร้อมคูระบายน้ำซอยหลังกูโบร์ลูวายาตี ชุมชนตาบาตะปอเยาะ เป็นเงิน 621,000 บาท และแผนงานอุตสาหกรรมและการโยธา งานก่อสร้าง งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้างคูระบายน้ำพร้อมทางเดินบริเวณซอยข้างบ้านผู้ใหญ่สุเมธ ชุมชนภัทรภักดี เป็นเงิน 224,000 บาท

ซึ่งตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๖๓ หมวด ๔ ข้อ ๒๗ “การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น” จึงเรียนมาเพื่อสภาเทศบาลเมืองตากใบพิจารณาอนุมัติต่อไป

นางสาวนูรลีนา ยูนุสวังษา เชิญสมาชิกสภาเทศบาลอภิปรายค่ะ หากไม่มี ขอมติจากที่ประชุมสภา

(ประธานสภาเทศบาล) เทศบาล ท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ.2566 ไปตั้งจ่ายเป็นรายการใหม่ ตามที่ผู้บริหารเสนอ ขอให้ยกมือค่ะ

มติที่ประชุม อนุมัติให้โอนเงินงบประมาณรายจ่ายประจำปีงบประมาณ พ.ศ. 2566

ไปตั้งจ่ายเป็นรายการใหม่ จำนวน 15 เสียง

ไม่อนุมัติ - เสียง

งดออกเสียง 1 เสียง

**5.2 ขออนุมัติกันเงินงบประมาณรายจ่ายประจำปีงบประมาณ พ.ศ.2566 โดยไม่ก่อหนี้ผูกพัน**

นางสาวนูรลีนา ยูนุสวังษา ขอเชิญท่านนายกเทศมนตรีค่ะ

(ประธานสภาเทศบาล)

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติทุกท่าน

(นายกเทศมนตรี) ญัตติขออนุมัติกันเงินงบประมาณรายจ่ายประจำปีงบประมาณ พ.ศ. 2566 โดยไม่ก่อหนี้ผูกพัน หลักการเพื่อขออนุมัติกันเงินงบประมาณรายจ่ายประจำปีงบประมาณ พ.ศ. 2566 โดยไม่ก่อหนี้ผูกพัน

ตามมติที่ประชุมสภาเทศบาลเมืองตากใบ เมื่อคราวประชุมสภาเทศบาล สมัยสามัญ สมัยที่ 3 ประจำปี 2566 ครั้งที่ 1 เมื่อวันพุธที่ 30 สิงหาคม 2566 ได้อนุมัติให้กองต่างๆ โอนเงินงบประมาณรายจ่ายประจำปีงบประมาณ พ.ศ.2566 ไปตั้งจ่ายเป็นรายการใหม่ แต่เนื่องจากการดำเนินการดังกล่าวข้างต้น ไม่สามารถดำเนินการได้ทันในปีงบประมาณ พ.ศ.2566 จึงมีความจำเป็นต้องขออนุมัติกันเงินงบประมาณรายจ่ายประจำปีงบประมาณ พ.ศ.2566 กรณีไม่ก่อหนี้ผูกพัน ดังต่อไปนี้

**1. สำนักปลัดเทศบาล**

แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์คอมพิวเตอร์หรืออิเล็กทรอนิกส์ ค่าจัดซื้อคอมพิวเตอร์แท็บแล็ต แบบที่ 2 จำนวน 1 เครื่อง เป็นเงิน 23,000 บาท

**2. กองยุทธศาสตร์และงบประมาณ**

แผนงานบริหารงานทั่วไป งานวางแผนสถิติและวิชาการ งบลงทุน หมวดค่าครุภัณฑ์ ประเภทครุภัณฑ์คอมพิวเตอร์หรืออิเล็กทรอนิกส์ จำนวนเงิน 32,000 บาท จำนวน 2 รายการ ประกอบด้วย

1. เครื่องพิมพ์แบบฉีดหมึก (Inkjet Printer) สำหรับกระดาษ ขนาด A3จำนวน 8,000 บาท

2. เครื่องคอมพิวเตอร์โน๊ตบุ๊ก (สําหรับประมวลผล) จำนวน 24,000 บาท

**3.** **กองการศึกษา**

1. แผนงานการศึกษา งานระดับก่อนวัยเรียนและประถมศึกษา งบลงทุน หมวดค่าครุภัณฑ์ ประเภทครุภัณฑ์งานบ้านงานครัว ค่าจัดซื้อเครื่อง ทำน้ำเย็น จำนวน 7 เครื่อง เป็นเงิน 35,000 บาท

2. แผนงานการศึกษา งานระดับก่อนวัยเรียนและประถมศึกษา

งบลงทุน หมวดค่าครุภัณฑ์ ประเภทครุภัณฑ์งานบ้านงานครัว ค่าจัดซื้อเตาเร่ง

พร้อมขาเหล็ก จำนวน 2 ชุด เป็นเงิน 5,000 บาท

**4.** **กองการเจ้าหน้าที่**

แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์

ประเภทครุภัณฑ์คอมพิวเตอร์หรืออิเล็กทรอนิกส์ เป็นค่าจัดซื้อครุภัณฑ์คอมพิวเตอร์ ตามรายละเอียดดังนี้

1. เครื่องคอมพิวเตอร์โน้ตบุ๊ก สำหรับงานประมวลผล จำนวน 1 เครื่อง ราคา 24,000 บาท

2. เครื่องพิมพ์เลเซอร์ หรือ LED ขาวดำ ชนิด Network แบบที่ 2 จำนวน 1 เครื่อง ราคา 15,000 บาท

**5. กองช่าง**

แผนอุตสาหกรรมและการโยธา งานก่อสร้าง งบลงทุน ประเภทค่าที่ดินและสิ่งก่อสร้าง โครงการก่อสร้างถนน คสล.ซอยท่าแพรก 13 แยก 8 ชุมชน ท่าแพรก เป็นเงิน 700,000 บาท

และตามที่สภาเทศบาลได้มีมติเห็นชอบโอนตั้งจ่ายเป็นรายการใหม่ ในระเบียบวาระที่ 5 ซึ่งไม่สามารถจะดำเนินการได้ทันในปีงบประมาณนี้ กองช่างจึงมีความจำเป็นต้องขออนุมัติกันเงินงบประมาณรายจ่ายประจำปีงบประมาณ พ.ศ.2566 โดยไม่ก่อหนี้ผูกพัน ในแผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบลงทุน หมวดค่าครุภัณฑ์ ประเภทครุภัณฑ์สนาม ค่าจัดซื้อเครื่องเล่นสนาม ค่าจัดซื้อเครื่องเล่นสนาม สำหรับติดตั้งบริเวณสวนสาธารณะสะพานคอยร้อยปี จำนวน 3 ชุด และบริเวณสนามกีฬาเทศบาลเมืองตากใบ จำนวน 2 ชุด เป็นเงิน 845,000 บาท

ซึ่งตามระเบียบกระทรวงมหาดไทยว่าด้วยวิธีการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2547 แก้ไขเพิ่มเติมถึง (ฉบับที่ 4) พ.ศ.2561 หมวด 5 ข้อ 59 “ในกรณีที่มีรายจ่ายหมวดค่าครุภัณฑ์ ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นต้องใช้จ่ายเงินนั้นต่อไปอีก ให้องค์กรปกครองส่วนท้องถิ่น รายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี” จึงเรียนมาเพื่อสภาเทศบาลเมืองตากใบพิจารณาอนุมัติต่อไป

นางสาวนูรลีนา ยูนุสวังษา เชิญสมาชิกสภาเทศบาลอภิปรายค่ะ หากไม่มี ขอมติจากที่ประชุมสภา

(ประธานสภาเทศบาล) เทศบาล ท่านใดอนุมัติให้กันเงินงบประมาณรายจ่ายประจำปีงบประมาณ พ.ศ.2566 โดยไม่ก่อหนี้ผูกพัน ตามที่ผู้บริหารเสนอ ขอให้ยกมือค่ะ

มติที่ประชุม อนุมัติให้กันเงินงบประมาณรายจ่ายประจำปีงบประมาณ พ.ศ. 2566

โดยไม่ก่อหนี้ผูกพัน จำนวน 15 เสียง

ไม่อนุมัติ - เสียง

งดออกเสียง 1 เสียง

**ระเบียบวาระที่ 6** **เรื่อง อื่นๆ (ถ้ามี)**

นางสาวนูรลีนา ยูนุสวังษา ขอเชิญนายกเทศมนตรีค่ะ

(ประธานสภาเทศบาล)

นายมูฮัมหมัดอิมรอนห์ ยะโก๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ ผมอยากให้ทุกคนสมัครสมาชิกกองทุนเงินสวัสดิการของเทศบาลที่กองสวัสดิการ โดยการออมเงินวันละ 1 บาท ซึ่งเป็นโครงการที่ดี

นายอาเร๊ะ มาน๊ะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ ผมขอเสนอ ดังนี้

- การให้บริการเครื่องถ่ายเอกสารแก่ประชาชนที่มาใช้บริการกับทางเทศบาล

- เรื่องเสาไฟฟ้าแถวมัดราเซาะห์ ซึ่งถนนมีแล้วแต่ยังขาดเสาไฟและโคมไฟส่องสว่าง ซึ่งคนในพื้นที่มีความลำบากในการสัญจรบนท้องถนน

- การดูแลสุนัขบริเวณสำนักงานเทศบาล สุนัขมีจำนวนเพิ่มขึ้นมากซึ่งสร้างความรำคาญจากมูลสัตว์ทำให้สกปรกและมีกลิ่นเหม็น และกลัวว่าจะเป็นอันตรายต่อเจ้าหน้าที่

นายมะทรามี เจ๊ะเลาะ เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ ผมขอเสนอ ดังนี้

- ผมเห็นด้วยกับการกำจัดสุนัขของท่านอาเร๊ะครับ ว่าควรมีมาตรการดูแลเรื่องสุนัขให้เด็ดขาด

- เรื่องการขุดลอกคูระบายน้ำ ท่านนายกก็ได้รับปากแล้วว่าจะดำเนินการ

- อยากให้ทางกองสาธารณสุขฯ และกองอื่นที่เกี่ยวข้อง ช่วยกันดูแลเรื่องความสะอาดและขุดลอกคูระบายน้ำ

- ได้รับแจ้งจากประชาชนในพื้นที่ว่า ที่ตลาดแวมะแอ แท็งค์น้ำชุดรุด เกรงว่าจะล้มทับบ้านเรือนประชาชน อยากให้เจ้าหน้าที่ที่เกี่ยวข้องไปรื้อถอนโดยด่วน

นายอาลี อายาริฮา เรียนท่านประธานสภาที่เคารพ คณะผู้บริหาร สมาชิกสภาเทศบาล

(สมาชิกสภาเทศบาล) และผู้เข้าร่วมประชุมทุกท่านครับ ผมขอเสนอ ดังนี้

- อยากให้ผู้บริหารดูแลเครื่องสูบน้ำให้อยู่ในสภาพที่พร้อมใช้งานเนื่องจากใกล้ถึงหน้าฝนแล้ว

- คูระบายน้ำที่จุดสามแยกตลาดเจ๊ะเหบ้านนอมาบะที่ตลาด คูมีทรายทับถมเป็นจำนวนมาก ทำให้น้ำระบายไม่ได้

- การติดตั้งไฟฟ้าส่องสว่างในบริเวณหน้าตากใบลากูน

- อยากให้ผู้บริหารดูแลเรื่องการรักษาความปลอดภัยบริเวณโรงเรียนตาดีกาลากูน เนื่องจากเด็กที่มาเรียนต้องข้ามถนน เกรงว่าจะเกิดอุบัติเหตุได้

นายซันตารา นูซันตารา เรียนท่านประธานสภาเทศบาล สมาชิกสภาเทศบาลผู้ทรงเกียรติทุกท่าน

(นายกเทศมนตรี) - เรื่องของการสมัครกองทุนสวัสดิการเทศบาล ผมถือว่าเป็นเรื่องดีครับ

- เรื่องเครื่องถ่ายเอกสารสำหรับบริการประชาชน ผมจะจัดตั้งให้แน่นอนครับ ซึ่งต้องดูเรื่องของงบประมาณก่อนครับ

- เรื่องสุนัขที่อยู่ในบริเวณสำนักงานเทศบาล ผมอยากให้ทางปศุสัตว์เข้ามาดูแลความเรียบร้อยครับ

- เรื่องไฟส่องสว่างหน้าลากูน ผมจะดำเนินการให้ครับ

- เรื่องเครื่องสูบน้ำ ฝากหัวหน้าสำนักปลัดเทศบาล และทางกองช่างช่วยดูแลให้สภาพพร้อมใช้งานด้วยครับ

นายคมน์อิชณน์ จันทร์ทอง เรียนท่านประธานสภาเทศบาล สมาชิกสภาเทศบาลผู้ทรงเกียรติ (เลขานุการสภาเทศบาล) อำนวยการกองทุกกอง หัวหน้าฝ่ายและผู้เข้าร่วมประชุมทุกท่านครับ สำหรับ

เรื่องที่สมาชิกได้อภิปรายเรื่องการขุดลอกคูคลอง ผมอยากให้มีการดำเนินการ ในวันที่ 11 , 12 , 13 ตุลาคม 2566 โดยให้ทำเป็นโครงการจิตอาสาของเทศบาล ส่วนเรื่องของสุนัขภายในบริเวณสำนักงานเทศบาล ซึ่งปัญหานี้อยากให้กองสาธารสุขฯ เป็นผู้ดูแลครับ

นางสาวนูรลีนา ยูนุสวังษา ขอบคุณค่ะ มีท่านสมาชิกสภาเทศบาลจะนำเสนอเรื่องใดอีกหรือไม่  
(ประธานสภาเทศบาล) หากไม่มี ดิฉันขอขอบคุณท่านนายกเทศมนตรี คณะผู้บริหาร สมาชิกสภา

เทศบาลและผู้ร่วมประชุมทุกท่านที่มาร่วมประชุมในวันนี้ หากไม่มีอะไร ดิฉันขอปิดการประชุมค่ะ

ปิดการประชุมเวลา ๑๖.๓0 น.

กาญจนา รอฮิม

(ลงชื่อ) .......................................... ผู้จดรายงานการประชุม  
 (นางสาวกาญจนา รอฮิม)  
 หัวหน้าฝ่ายอำนวยการ

คมน์อิชณน์ จันทร์ทองงงค์ วีระวัฒน์

(ลงชื่อ) *.............................................* ผู้ตรวจรายงานการประชุม  
 (นายคมน์อิชณน์ จันทร์ทอง)  
 ปลัดเทศบาลเมืองตากใบ  
 เลขานุการสภาเทศบาลเมืองตากใบ

คณะกรรมการตรวจรายงานการประชุมได้ตรวจสอบรายงานการประชุมถูกต้อง

อาเฟนดี บินปูเต๊ะ

(ลงชื่อ) .............................................. ประธานคณะกรรมการ  
 (นายอาเฟนดี บินปูเต๊ะ)

มะทรามี เจ๊ะเลาะ

(ลงชื่อ) ........................................... กรรมการ  
 (นายมะทรามี เจ๊ะเลาะ)

กามารูเด็ง มูดอ

(ลงชื่อ) .............................................. กรรมการ  
 (นายกามารูเด็งมูดอ)

เดนอัสรี อูเซ็ง

(ลงชื่อ) .............................................. กรรมการ  
 (นายเดนอัสรี อูเซ็ง)

อาเร๊ะ มาน๊ะ

(ลงชื่อ) .............................................. เลขานุการคณะกรรมการ (นายอาเร๊ะมาน๊ะ)